《赋得卖剑买牛得牛字五排》
清代·石嗣庄

谁将游侠侣，化作力田俦。器已看销剑，耕还重佩牛。

雄风三尺看，细雨一犁收。弹去馀空铗，售来控短鞦。

春山新路索，秋水旧纯钩。镰锷飞霜失，鞭丝带月浮。

锋无驰马试，刍并牧羊求。扣合长吟角，鸣终不羡韝。

乌犍忙竞逐，紫电懒重抽。顿弃青萍质，时开白石讴。

宝光沉远塞，笛韵绕平畴。渤海传良吏，心深保聚谋。

作者简介：石嗣庄，清道光年间（1821～1850）人士。生平不详。以下诗作收录于徐宗干编，海东书院刊印之《瀛州校士录》。